           Mi fájt Radnótinak

   Darabokban fájt szét az életed.

   Túsza voltál a szűkülő időnek.

   Fájhatott, amikor puszta kézzel

   szedtétek szét a drótakadályokat Erdélyben.

   Fájt az is, amikor az őr

   elkobozta tőled az Arany János kötetet.

   Amikor kopaszra nyírtak és órákon át

   kínoztak a nyegle tisztek az Albrecht laktanyában.

   És amikor a hosszú menet során

   eladtad a jegygyűrűdet - kenyérért -

   de ellopták: még az aranyból sem lett falat kenyér.

   ………………………………………….

   Akkor már tudtad: hiába reménykedsz

   nincs hová “visszatérni otthon”-

   holtan kell hazatérned.

